ہیلن کیلر

ہیلن کیلر 1880 میں امریکا کے ایک قصبہ میں پیدا ہوئی۔ دو سال کی عمر تک ہیلن ایک عام بچی ہی تھی مگر فروری 1882ء میں ننھی ھیلن کیلر بڑی خطرناک طور سے بیمار ہو گئی-اس بیماری نے اس سے اس کے دیکھنے اور سننے کی صلا حیت چھین لی-ہیلن کے والدین کے لیے یقینا یہ ایک بہت بڑا سانحہ تھا مگر انھوں نے اسے جلد ہی قبول کر لیا اور فیصلہ کر لیا کہ ننھی ہیلن کے لیے وہ جو اچھے سے اچھا اور بہتر سے بہتر کر سکے‘ وہ ضرور کریں گے۔ ہیلن کیلر جب سات برس کی ہوئی تو اسے مس سلیون کی شاگردی میں دے دیا گیا۔ مس سلیون نے اپنی اس شاگردہ کو بڑی محنت سے پڑھایا۔ وہ ہیلن کا ہاتھ پانی میں ڈالتی اور اس کا ہا تھ پکڑ کر اسے ریت پر پا نی لکھنا سکھاتی۔ بے شک یہ ایک نہا یت مشکل کام تھا مگر مس سلیون نے ہمت نہ ہاری اور آہستہ آہستہ ہیلن کیلر کو لکھنا سکھایا۔ ہیلن جب آٹھ برس کی ہوئی تو اسے نابینا بچوں کے اسکول میں داخل کرادیا گیا۔ دو سال کی عمر سے ہی بہری اور نا بینا ہو جا نے والی ہیلن کیلر اس وقت تک بولنا تقریبا بھول ہی چکی تھی۔ نا بینا بچوں کے لیے بنائے جانے والے اس اسکول میں ہیلن کی استانیوں نے اس پر بڑی محنت کی۔ وہ اس کے ہاتھ اس کے اپنے ہونٹوں پر رکھتیں اور پھر آہستہ آہستہ اسے کوئی لفظ بولنا سکھایا جا تا۔ ہیلن نے اس سے ملتی جلتی کئی مشقیں کیں اور بالآخر تقریبا دس سال کی عمر میں اس نے پھر سے بولنا شروع کر دیا۔ حوالہ جات